— 163 — 



et de quinze jours ou mois en aultre, jeusnes filles ou femmes 

 à reschange, voir femmes mariées, tenans et norrissans les 

 marys, pères et mères, avec leurs maquereaulx, domestieque- 

 ment avec eulx. Comme l'on voit messire Jehan de la Tour, 

 seelleur, qu'il tient ordinairement en sa maison une femme 

 mariée en concubine, au veu, sceu et présence de son mary. 

 Semblablement de ce portent souffisant tesmoingnaige la vie de 

 Berdet, Quiclet, son nepveu, et innumérables aultres de leurs 

 sectes et farine, marians leurs filles et enfans ordinairement et 

 publiquement, et leur constituent doctz et mariages que gens 

 laiz très riches n'oseroient faire à leurs propres enfans. Contre 

 lesquelz le syndique de ladicte cité a souventeffois requis, 

 comm'ii fait journellement, pugnicion et correction, et leurs 

 putains et peschés estre chastiés et déchassés, comme par 

 arrest de la souveraine court a esté fait ou conté de Bourgon- 

 gne : ce que ladicte cité a tousjours attendu faire, espérant que 

 d'eulx mesmes se amenderoient, dont ilz ne tiennent compte, 

 ains, comme aveuglez et endurcis, accroissent de mal en pis 

 leurs péchés et vices abhominables, tellement que doiresena- 

 vant seroit chose impossible au poure peuple d'icelle cité le 

 plus oultre comporter, si sur ce n'y est pourveu de remède 

 convenable. 



Et combien ilz soient en ceste cité plus favorablement traictés 

 et plus mal vivans que aultres de leur estât ne sont à deux 

 cens lieues près, toutefois, eulx confians en leurs grandes 

 richesses et grosses faveurs qui se jactent avoir, se perforcent 

 journellement travailler ladicte cité et destruyre le bien publi- 

 que d'icelle, non seulement à sa jacture, ains au très gros des- 

 triment de sadicte Majesté et Empire, lesquelz notoirement 

 peuvent recepvoir desdictz citiens parlesdictz prêtres destruictz 

 et oppressés trop plus d'honneur, obéissance, service et com- 

 modité que de cent pareilz à eulx, qui sont en ce monde 

 inutiles, non vivans selon Dieu et leur estât, ains en leurs 

 voluptés et plaisances, mais seulement la pluspart pour eulx 

 mesmes et à la destruction et énervation, si pouvoient, de toute 

 ladicte République. 



Entre lesquelz ledict sieur d'Ancier déclarera la réprouvée et 

 meschante vie dudict Berdet, qu'il verra et congnoistra spéciti- 



